Document ID: 31987D0105

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 6ης Νοεμβρίου 1986
σχετικά με τη σύναψη από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και του αμερικανικού Υπουργείου Ενέργειας στον τομέα της ελεγχόμενης θερμοπυρηνικής σύντηξης
(87/105/Ευρατόμ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,
Εκτιμώντας ότι με απόφαση της 15ης Σεπτεμβρίου 1986 το Συμβούλιο ενέκρινε τη συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και του αμερικανικού Υπουργείου Ενέργειας στον τομέα της ελεγχόμενης θερμοπυρηνικής σύντηξης και ότι η Επιτροπή πρέπει να συνάψει την εν λόγω συμφωνία εξ ονόματος της Κοινότητας,
ΛΑΜΒΑΝΕΙ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και του αμερικανικού Υπουργείου Ενέργειας στον τομέα της ελεγχόμενης θερμοπυρηνικής σύντηξης συνάπτεται εξ ονόματος της Κοινότητας.
Το κείμενο της συμφωνίας (1) επισυνάπτεται στην παρούσα απόφαση.
Άρθρο 2
Ο Πρόεδρος της Επιτροπής εξουσιοδοτείται να διορίσει το πρόσωπο που είναι αρμόδιο να υπογράψει τη συμφωνία προκειμένου να δεσμεύσει την Ευρωπαϊκή Κοινότητα Ατομικής Ενέργειας.
Βρυξέλλες, 6 Νοεμβρίου 1986.

Labels: 18
15
14
5